CELEX: 32019D0450
Language: sl
Date: 2019-03-19 00:00:00
Title: Izvedbeni sklep Komisije (EU) 2019/450 z dne 19. marca 2019 o objavi evropskih ocenjevalnih dokumentov (EAD) za gradbene proizvode, pripravljenih v podporo Uredbi (EU) št. 305/2011 Evropskega parlamenta in Sveta (Besedilo velja za EGP.)

20.3.2019   
               
               
                  SL
               
               
                  Uradni list Evropske unije
               
               
                  L 77/78
               
            
         IZVEDBENI SKLEP KOMISIJE (EU) 2019/450
         z dne 19. marca 2019
         o objavi evropskih ocenjevalnih dokumentov (EAD) za gradbene proizvode, pripravljenih v podporo Uredbi (EU) št. 305/2011 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 22 Uredbe,
         ob upoštevanju naslednjega:
         
                     (1)
                  
                  
                     V skladu z Uredbo (EU) št. 305/2011 morajo organi za tehnično ocenjevanje uporabljati metode in merila iz evropskih ocenjevalnih dokumentov, sklici na katere so bili objavljeni v Uradnem listu Evropske unije, in sicer za ocenjevanje lastnosti gradbenih proizvodov, zajetih v navedenih dokumentih v zvezi z njihovimi bistvenimi značilnostmi.
                  
               
                     (2)
                  
                  
                     V skladu s členom 19 Uredbe (EU) št. 305/2011 je organizacija organov za tehnično ocenjevanje na podlagi več zahtev proizvajalcev za evropske tehnične ocene pripravila in sprejela več evropskih ocenjevalnih dokumentov.
                  
               
                     (3)
                  
                  
                     Komisija je ocenila, ali evropski ocenjevalni dokumenti, ki jih je pripravila organizacija organov za tehnično ocenjevanje, izpolnjujejo zahteve, ki morajo biti izpolnjene v zvezi z osnovnimi zahtevami za gradbene objekte iz Priloge I k Uredbi (EU) št. 305/2011.
                  
               
                     (4)
                  
                  
                     Evropski ocenjevalni dokumenti, ki jih pripravi organizacija organov za tehnično ocenjevanje, izpolnjujejo zahteve, ki morajo biti izpolnjene v zvezi z osnovnimi zahtevami za gradbene objekte iz Priloge I k Uredbi (EU) št. 305/2011. Zato je primerno, da se sklici na navedene evropske ocenjevalne dokumente objavijo v Uradnem listu Evropske unije –
                  
               SPREJELA NASLEDNJI SKLEP:
         
            Člen 1
            Sklici na evropske ocenjevalne dokumente za gradbene proizvode, pripravljene v podporo Uredbi (EU) št. 305/2011, ki so navedeni v Prilogi k temu sklepu, se objavijo v Uradnem listu Evropske unije.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 19. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 88, 4.4.2011, str. 5.
      
      
         
            PRILOGA
            
               Sklic in naslov evropskega ocenjevalnega dokumenta
            
            
                        040427-00-0404
                     
                     
                        Sklopi za zunanji toplotnoizolacijski sestavljen sistem (ETICS) z malto kot toplotno izolacijskim slojem in z ometom ali s posamičnimi kosi obloge.
                     
                  
                        060012-00-0802
                     
                     
                        Komplet z notranjo cevjo za dimnike, izdelano iz steklenih vlaken, mineralnih in organskih snovi, ter priborom
                     
                  
                        090119-00-0404
                     
                     
                        Kompleti za fasade iz mineralnih plošč z na kraju samem nanešenim ometom
                     
                  
                        090120-00-0404
                     
                     
                        Kompleti za nenosilne fasadne sisteme iz mineralnih plošč
                     
                  
                        130031-00-0304
                     
                     
                        Kovinski mrežasti nosilci in stebri
                     
                  
                        130082-00-0603
                     
                     
                        Fasadni pritrdilni sistem – nosilec iz umetne mase za pritrjevanje lesenih elementov na podlago
                     
                  
                        260014-00-0301
                     
                     
                        Dodatek tipa II na osnovi silikata iz žgane plasti